open-index/open-wikipedia-markdown huggingface dataset:
Ντούσαν Μακαβέγιεφ

**Ο Ντούσαν Μακαβέγιεφ (σερβικά**: Душан Макавејев) (1932 – 2019) ήταν σέρβος σκηνοθέτης, σεναριογράφος και συγγραφέας. Κεντρική μορφή της κίνησης του γιογκοσλαβικού κινηματογράφου από τη δεκαετία του 1960 που έγινε γνωστή ως Μαύρο Κύμα. Έγινε παγκόσμια γνωστός με ταινίες όπως *W.R.: Mysteries of the Organism* και Sweet movie.

## Ταινίες

* *Man is Not a Bird* (1965)
* *Love Affair, or the Case of the Missing Switchboard Operator* (1967); 
* *Innocence Unprotected* (1968); 
* *W.R.: Mysteries of the Organism* (1971); 
* *Sweet Movie* (1974); 
* *Montenegro, επίσης γνωστό ως "Pigs and Pear* (1981)
* *Coca-Cola Kid* (1985): 
* *Manifesto* (1988)
* *Gorilla Bathes at Noon* (1992)
* *Danish Girls Show Everything* (1996)

## Πηγές
Συνέντευξη με τον Μακαβέγιεφ

## Παραπομπές


Κατηγορία:Γιουγκοσλάβοι σεναριογράφοι
Κατηγορία:Γιουγκοσλάβοι συγγραφείς
Κατηγορία:Γιουγκοσλάβοι σκηνοθέτες κινηματογράφου
Κατηγορία:Σέρβοι σκηνοθέτες κινηματογράφου
Age of Unreason

Το ***Age of Unreason*** είναι το 17ο στούντιο άλμπουμ του αμερικανικού συγκροτήματος Bad Religion, το οποίο κυκλοφόρησε στις 3 Μαΐου 2019. Είναι το πρώτο στούντιο άλμπουμ του συγκροτήματος που περιέχει τον κιθαρίστα Μάικ Ντίμκιτς και τον ντράμερ Τζέιμι Μίλερ, αντικαθιστώντας τους Γκρεγκ Χέτσον και Μπρουκς Γουόκερμαν αντίστοιχα. Επίσης παρήχθη από τον Κάρλος ντε λα Γκάρζα, αντικαθιστώντας τον Τζο Μπαρέσι που είχε παραγάγει, μιξάρει ή εργαστεί σε κάθε άλμπουμ των Bad Religion από το *[[The Empire Strikes First]]* του 2004. Ωστόσο ο Μπαρέσι μίξαρε το "The Kids Are Alt-Right", σινγκλ που κυκλοφόρησε το 2018.

Η κυκλοφορία του *Age of Unreason* σηματοδοτεί το μεγαλύτερο κενό στην καριέρα των Bad Religion καθώς το προηγούμενο άλμπουμ, το *[[True North]]*, κυκλοφόρησε τον Ιανουάριο του 2013. Τα σινγκλ του άλμπουμ περιλαμβάνουν τα "My Sanity", "Chaos from Within" και "Do the Paranoid Style".

## Παραπομπές


Κατηγορία:Δισκογραφία των Bad Religion
Μαρία Γεωργιάδου

Η **Μαρία Γεωργιάδου** είναι Ελληνίδα ηθοποιός και σεναριογράφος.

## Βιογραφικό
Αποφοίτησε από τη Φαρμακευτική Σχολή του Εθνικού και Καποδιστριακού Πανεπιστημίου Αθηνών και από τη Δραματική Σχολή Θεάτρου Τέχνης Κάρολος Κουν. Εργάζεται ως ηθοποιός από το 1988 σε τηλεόραση, θέατρο και κινηματογράφο, ενώ το 1993 έγραψε το πρώτο της σενάριο για την τηλεόραση και πιο συγκεκριμένα για τη σειρά *Μια υπέροχη ζωή* που προβλήθηκε από το Mega Channel και είχε και πρωταγωνιστικό ρόλο σε αυτή.

Κάποιες από τις πιο γνωστές της συμμετοχές σε τηλεοπτικές σειρές ως ηθοποιός είναι: *Αχ Ελένη*, *[[Δέκα Μικροί Μήτσοι]]*, *[[Ο κακός βεζύρης]]*, *[[Κωνσταντίνου και Ελένης]]*, *[[Λίφτινγκ]]*, *Στη σκιά του πολέμου*, *Οδός Παραδείσου 7*, *[[Λατρεμένοι μου γείτονες]]* και *[[Κλεμμένα Όνειρα]]*.

Στις 17 Σεπτεμβρίου του 2018 έκανε πρεμιέρα στον ΑΝΤ1 η σειρά Γυναίκα Χωρίς Όνομα, για την οποία έγραφε το σενάριο η ίδια. Η σειρά είχε συνεχιστεί και για δεύτερη χρόνια.

Τον Σεπτέμβριο του 2020 άρχισε να μεταδίδεται η δραματική σειρά Ήλιος στον ΑΝΤ1. Η σειρά είχε συνεχιστεί και αυτή για δεύτερη χρόνια.

Στις 19 Σεπτεμβρίου 2022 έκανε πρεμιέρα στο ΣΚΑΪ η νέα σειρά που έγραφε το σενάριο η ίδια, με τίτλο *Άγρια Γη*. 

## Προσωπική ζωή
Από το 1989 μέχρι το 2004, ήταν παντρεμένη με τον επίσης ηθοποιό Στράτο Τζώρτζογλου. Το 1997 απέκτησαν τον γιο τους Αλκιβιάδη Τζώρτζογλου.

Κατηγορία:Έλληνες σεναριογράφοι
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Φερνάντο Κόλορ

Ο **Φερνάντο Κόλορ** (πλήρες όνομα: Fernando Affonso Collor de Mello) (Ρίο ντε Ζανέιρο, 1949), είναι Βραζιλιάνος πολιτικός και επιχειρηματίας. Γεννημένος σε οικογένεια γαιοκτημόνων, επιχειρηματιών και πολιτικών, γιος γερουσιαστή, ο Φερνάντο Κόλορ ασχολήθηκε από πολύ νεαρός με την πολιτική και εξελέγη σε διάφορα πολιτικά αξιώματα. Το 1990, μετά από σκληρό εκλογικό αγώνα εναντίον του κύριου αντιπάλου του Λούλα ντα Σίλβα, εξελέγη Πρόεδρος της Δημοκρατίας, έχοντας την υποστήριξη όλων των δεξιών δυνάμεων και των ΜΜΕ. Μετά από σειρά σκανδάλων και λαϊκών κινητοποιήσεων παραιτήθηκε το 1992, τις παραμονές της καθαίρεσής του από τη Γερουσία.

Ακολούθως συνέχισε την πολιτική του καριέρα. Είναι γερουσιαστής του κρατιδίου Αλαγκόας από το 2007.

## Παραπομπές


Κατηγορία:Πρόεδροι της Βραζιλίας
Κατηγορία:Σκάνδαλα χρηματισμού
Σχέσεις Ελλάδας-Αλγερίας

Οι **σχέσεις Ελλάδας-Αλγερίας** υπάρχουν εδώ και πάνω από 2000 χρόνια. Οι διμερείς σχέσεις Ελλάδας-Αλγερίας είναι καλές από τα πρώτα χρόνια της Αλγερινής ανεξαρτησίας. Η Ελλάδα διατηρεί πρεσβεία στο Αλγέρι ενώ η Αλγερία διατηρεί πρεσβεία στην Αθήνα. Το διμερές εμπόριο αυξάνεται. Η Ελλάδα εισάγει πολλά προϊόντα από την Αλγερία. Το σημαντικότερο αλγερινό προϊόν που εισάγει η Ελλάδα είναι το φυσικό αέριο. Τα τελευταία χρόνια υπάρχουν μεταναστευτικά προβλήματα μεταξύ των δύο χωρών, καθώς πληθυσμοί από τις χώρες της υποσαχάριας Αφρικής που επιδιώκουν να μεταναστεύσουν στην Ευρωπαϊκή Ένωση περνούν μέσω της Αλγερίας.

## Παραπομπές


Αλγερια
Κατηγορία:Πολιτική της Αλγερίας
Βιβαραί

[μικρογραφία|320x320εσ|Χάρτης του [Λανγκντόκ|Λανγκεντόκ. Το Βιβαραί αντιστοιχεί στο νομό Αρντές]]
Το **Βιβαραί** (γαλλικά: Vivarais, οξιτανικά: Vivarés), είναι μια ιστορική περιοχή στα νοτιοανατολικά της Γαλλίας, η οποία καλύπτει το σημερινό νομό Αρντές. Η περιοχή έλαβε το όνομα από την πρωτεύουσά της, το Βιβιέ, στον ποταμό Ροδανό. Στους φεουδαρχικούς χρόνους αποτελούσε τμήμα της Αγίας Ρωμαϊκής Αυτοκρατορίας με τον επίσκοπο της ως κόμη. Το 1309 έγινε τμήμα των γαλλικών βασιλικών κτήσεων και περιλαμβάνονταν στην επαρχία Λανγκεντόκ του γαλλικού βασιλείου. Συνέχισε να είναι  γαλλική επαρχία μέχρι το 1789.

Το 1999, το όνομα χρησιμοποιήθηκε για τα Ελεγχόμενης ονομασίας προέλευσης Côtes du Vivarais, μια ονομασία για τα κόκκινα, λευκά και ροζέ κρασιά από μια περιοχή που καλύπτει το νότο του νομού Αρντές και το βόρειο τμήμα του νομού Γκαρ.

## Φυσιογραφία
Το Βιβαραί εκτείνεται στις ανατολικές παρυφές του Κεντρικού Ορεινού Όγκου (Μασίφ Σαντράλ). Το βορειοδυτικό τμήμα της περιοχής είναι ορεινό με την οροσειρά Σεβέν να καλύπτει το δυτικό τμήμα και τα όρη του Βιβαραί, που αποτελούνται από στενά οροπέδια με κρυσταλλοσχιστώδη πετρώματα με μέγιστο ύψος 1753 μέτρα στο όρος Μεζέν, στον βορρά. Στα ανατολικά βρίσκεται η κοιλάδα του ποταμού Ροδανού, που σχηματίζει το ανατολικό σύνορο. Στο νότο διασχίζει την περιοχή ο ποταμός Αρντές.

Η περιοχή διαιρείται στο Άνω Βιβαραί (βόρειο τμήμα) και στο Κάτω Βιβαραί (νότιο τμήμα). 

Το Άνω Βιβαραί έχει κρυσταλλικό έδαφος και η υγρασία του περιβάλλοντος είναι αρκετά υψηλή καθ 'όλη τη διάρκεια του έτους, δημιουργώντας πολύ πράσινα τοπία και λιβάδια, καθώς και δάση  όπου κυριαρχούν η οξιά, η καστανιά και τα κωνοφόρα. Το κλίμα είναι ακραίο, με χιόνι για πολλούς μήνες, πολύ βίαιους ανέμους το φθινόπωρο και το χειμώνα, συχνές ομίχλες στις κοιλάδες, ακραίες πτώσεις θερμοκρασίας μεταξύ των εποχών και βροχοπτώσεις (1.500 mm ετησίως μέσος όρος), πολύ έντονες τον Σεπτέμβριο και τον Οκτώβριο.

Το Κάτω Βιβαραί χαρακτηρίζεται από καρστικά ασβεστολιθικά εδάφη μέσα από τα οποία διεισδύουν οι βροχοπτώσεις, και η μεγαλύτερη εγγύτητά του με την Προβηγκία κάνει το μεσογειακό κλίμα να κυριαρχεί, με περιοχές κατάφυτες από ελιές και αμπέλια. Το Κάτω Βιβαραί περιλαμβάνει σημαντικά συστήματα σπηλαίων όπως το σπήλαιο του Ορνιάκ, το σπήλαιο Μαρζάλ, κ.α., όπου έχουν ανακαλυφθεί οστά από γιγαντιαία ζώα της περιόδου του Πλειστόκαινου.

## Γλώσσα
Το Βιβαραί παραδοσιακά ανήκε στο τόξο των περιοχών της οξιτανικής γλώσσας. Στην περιοχή κυριαρχούσαν τοπικές διάλεκτοι:

* τα ωβερνιά προς τα δυτικά
* τα λανγκεντοσιέν στο νότο
* τα βιβαρο-αλπίν στο βορρά

Στην εποχή μας, η χρήση της οξιτανικής γλώσσας διατηρείται στις μεγαλύτερες ηλικίες. Φορείς διάδοσης της τοπικής γλώσσας είναι το Ινστιτούτο Οξιτανικών Σπουδών και το Parlarem en Vivarés.

## Παραπομπές


## Εξωτερικοί σύνδεσμοι
* 

Κατηγορία:Πολιτισμικές και γλωσσολογικές περιοχές της Γαλλίας
Κατηγορία:Πρώην επαρχίες της Γαλλίας
Ελεονώρα του Αλμπουρκέρκε

Η **Ελεονώρα**, ισπαν. Eleanor (1374 - 16 Δεκεμβρίου 1435) από τον Οίκο της Τραστάμαρα ήταν κόρη του κόμη του Αλμπουρκέρκε και με τον γάμο της έγινε βασίλισσα της Αραγωνίας, Σικελίας, Μαγιόρκας & δούκισσα των Αθηνών.

## Βιογραφία
Ήταν η μόνη (νόμιμη) κόρη του Σάντσο-Αλφόνσου 1ου κόμη του Αλμπουρκέρκε και της Βεατρίκης του Πορτογαλικού Οίκου της Βουργουνδίας, κόρης του Πέτρου Α΄ της Πορτογαλίας.

## Οικογένεια
Παντρεύτηκε το 1394 τον Φερδινάνδο Α΄ των Τραστάμαρα βασιλιά της Αραγωνίας, Σικελίας, Μαγιόρκας & δούκα των Αθηνών και είχε τέκνα;
* Αλφόνσος Ε΄ 1396-1458, βασιλιάς της Αραγωνίας, της Σικελίας και της Νάπολης.
* Μαρία 1396-1445, παντρεύτηκε τον Ιωάννη Β΄ των Τραστάμαρα της Καστίλης.
* Ιωάννης Β΄ 1398-1479, διαδέχθηκε τον αδελφό του ως βασιλιάς της Αραγωνίας και της Σικελίας-Νάπολης.
* Ερρίκος π. 1400-1445, δούκας της Βιγιένα, κόμης του Αλμπουρκέρκε και του Αμπουρίες, κύριος του Σογόρβ και μέγας Μάγιστρος τού στρατιωτικού Τάγματος του Σαντιάγο.
* Ελεονώρα 1402-1445, παντρεύτηκε τον Εδουάρδο των Αβίς της Πορτογαλίας.
* Πέτρος 1406-1438, κόμης του Αλμπουρκέρκε και δούκας του Νότο.
* Σάντσο 1410-1416, απεβίωσε 6 ετών.

## Παραπομπές


## Πηγές
*  de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 497.
Further reading

Κατηγορία:Οίκος της Τραστάμαρα
Μαρία της Καστίλης, βασίλισσα της Αραγωνίας

Η **Μαρία**, ισπαν. Maria (14 Σεπτεμβρίου 1401 - 7 Σεπτεμβρίου 1458) από τον Οίκο της Τραστάμαρα ήταν πριγκίπισσα της Καστίλης και με τον γάμο της έγινε βασίλισσα της Αραγωνίας, σικελίας & Νάπολης.

## Βιογραφία
Ήταν η πρώτη κόρη του Ερρίκου Γ΄ της Καστίλης και της Αικατερίνης των Λάνκαστερ, κόρης του Ιωάννη δούκα του Λάνκαστερ.

## Οικογένεια
Παντρεύτηκε το 1415 τον Αλφόνσο Ε΄ των Τραστάμαρα βασιλιά της Αραγωνίας, Σικελίας & Νάπολης· δεν απέκτησαν τέκνα.

## Παραπομπές


## Πηγές
* Earenfight, Theresa. (2010). The king's other body: María of Castile and the crown of Aragon. University of Pennsylvania Press. ISBN 0-8122-4185-1.
* Jansen, Sharon L. (2002). The monstrous regiment of women: female rulers in early modern Europe. Palgrave Macmillan. ISBN 0-312-21341-7.

Κατηγορία:Οίκος της Τραστάμαρα
Κατηγορία:Ινφάντας της Καστίλλης
Κατηγορία:Βασίλισσες της Νάπολης
Κατηγορία:Βασίλισσες της Σικελίας
Κατηγορία:Κόμισσες της Βαρκελώνης
Κατηγορία:Βασίλισσες της Αραγωνίας
Κατηγορία:Βασίλισσες της Μαγιόρκας
Λιαγκαίικα Αιτωλοακαρνανίας

Τα **Λιαγκαίικα** είναι ημιορεινός οικισμός του Περιφερειακής Ενότητας Αιτωλοακαρνανίας σε υψόμετρο 220 μέτρων, ο οποίος βρίσκεται σε απόσταση 11 χλμ. BA. από το Αγρίνιο. Αναφέρεται επίσημα το 1961 να απογράφεται ως οικισμός του δήμου Αγρινίου. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Δήμου Αγρινίου και σύμφωνα με την απογραφή 2011 έχει πληθυσμό 44 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ιωάννα Ενρίκεθ

Η **Ιωάννα**, ισπαν. Juana (1425 - 13 Φεβρουαρίου 1468) από τον Οίκο της Ιβρέας-Καστίλης-Ενρίκεθ ήταν κόρη του κόμη του Μελγάρ & της Ρουέντα και με τον γάμο της έγινε βασίλισσα της Αραγωνίας, Σικελίας & Ναβάρρας.

## Βιογραφία
Ήταν η πρώτη κόρη (1η από τον 1ο γάμο) του Φαδρίκε δε Μεντόθα κόμη του Μελγάρ & της Ρουέδα, υποναυάρχου της Καστίλης και 2ου κυρίου της Μεδίνα & Ριοσέκο, και της 1ης συζύγου του Μαριάνα Φερνάντεθ δε Κόρδοβα υ Αγιάλα, κόρης του Ντιέγκο Φερνάντεθ δε Κόρδοβα υ Καρίγιο 1ου κυρίου της Μπαένα.

## Οικογένεια
Παντρεύτηκε τον Ιωάννη Β΄ των Τραστάμαρα βασιλιά της Αραγωνίας, Σικελίας & Ναβάρρας και είχε τέκνα:
* Φερδινάνδος Β΄ 1452-1516, βασιλιάς της Αραγωνίας. Νυμφεύτηκε πρώτα την Ισαβέλλα Α΄ της Καστίλλης και μετά τη Ζερμαίν της Φουά, εγγονή τού Γκαστόν Δ΄ κόμη της Φουά.
* Ιωάννα 1455-1517, παντρεύτηκε τον εξάδελφό της Φερδινάνδο Α΄ των Τραστάμαρα βασιλιά της Νάπολης.

## Παραπομπές


## Πηγές
* Ortega Gato, Esteban (1999). "Los Enríquez, Almirantes de Castilla" (PDF). Publicaciones de la Institución "Tello Téllez de Meneses". 70. ISSN 0210-7317.

Κατηγορία:Οίκος της Τραστάμαρα
Κατηγορία:Βασίλισσες της Σικελίας
Κατηγορία:Κόμισσες της Βαρκελώνης
Κατηγορία:Βασίλισσες της Αραγωνίας
Κατηγορία:Βασίλισσες της Μαγιόρκας
Κατηγορία:Βασίλισσες της Ναβάρρας
Λεύκα Αγρινίου Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Λεύκα (αποσαφήνιση)]]*

Η **Λεύκα** είναι πεδινός οικισμός του Περιφερειακής Ενότητας Αιτωλοακαρνανίας σε υψόμετρο 30 μέτρων.

## Γεωγραφία - ιστορία
Η Λεύκα βρίσκεται στα βόρεια της λίμνης Λυσιμαχίας και είναι κτισμένη στον κάμπο του Αγρινίου, σε απόσταση 5 χιλιόμετρα νοτιοδυτικά από το κέντρο της πόλης. Στα βορειοδυτικά του χωριού είναι το Στρατιωτικό Αεροδρόμιο Αγρινίου. Η παλιά του ονομασία είναι *Μπίτσοβος* και έτσι απογράφεται επίσημα για πρώτη φορά το 1940 ως οικισμός του δήμου Αγρινίου. Μετονομάστηκε σε Λεύκα το 1940 με το ΦΕΚ 101Α - 24/05/1954. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Αγρινίου και σύμφωνα με την απογραφή 2011 έχει πληθυσμό 152 κατοίκους.

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Λεύκα Αποδοτίας και Λεύκα Βομβοκούς.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Wikiwand

Το **Wikiwand** είναι ιδιόκτητη λογισμική διεπαφή ανεπτυγμένη για την προβολή λημμάτων της Βικιπαίδειας, διαθέσιμη για διαφόρους δημοφιλείς περιηγητές ιστού ως δωρεάν επέκταση περιηγητή ή εφαρμογή για κινητά.

## Ιστορικό
Το Wikiwand (αρχικά ονομαζόμενο ως WikiWand) ιδρύθηκε το 2013 από τους Λίορ Γκρόσμαν και Ίλαν Λιούιν. Κυκλοφόρησε επισήμως τον Αύγουστο του 2014. Η διεπαφή αυτό περιλαμβάνει ένα πλευρικό μενού, γραμμή πλοήγησης, εξατομικευμένους συνδέσμους με άλλες γλώσσες, νέα τυπογραφία και πρόσβαση σε προεπισκοπήσεις συνδεδεμένων άρθρων. Ο κατάλογος περιεχομένων εμφανίζεται συνεχώς στην αριστερή πλευρά.

Σύμφωνα με τον Γκρόσμαν, «Δεν καταλαβαίναμε πως η πέμπτη πιο δημοφιλής ιστοσελίδα στον κόσμο, που χρησιμοποιείται από μισό δισεκατομμύριο ανθρώπους, έχει μια διεπαφή που δεν έχει ενημερωθεί για πάνω από μια δεκαετία. Βρήκαμε ότι η διεπαφή της Βικιπαίδειας ήταν ακατάστατη, δύσκολο να διαβαστεί (μεγάλα πλαίσια με μικρό κείμενο), δύσκολη για πλοήγηση και υστερεί από άποψη χρηστικότητας».

## Διαθεσιμότητα
Η διεπαφή είναι διαθέσιμη για τους περιηγητές Chrome, Safari και Firefox, καθώς και από τον ιστότοπο της. Τον Μάρτιο του 2015, το Wikiwand κυκλοφόρησε εφαρμογή iOS για συσκευές iPhone and iPad. Μια εφαρμογή για λογισμικό Android βρίσκεται υπό ανάπτυξη.

## Επιχειρησιακό μοντέλο
Το 2014, το Wikiwand συγκέντρωσε $600.000 για να υποστηρίξει την ανάπτυξη της διεπαφής. Έχει δηλώσει ότι προτίθεται να αυξήσει τα έσοδα μέσω διαφημίσεων και να δωρίσει το 30% των κερδών του στο Ίδρυμα Wikimedia.

## Παραπομπές


## Εξωτερικοί σύνδεσμοι

* 
* WikiWand Overhauls Wikipedia, Makes It Easier to Browse
* ''Αυτό'' το λήμμα στο Wikiwand

Κατηγορία:Βικιπαίδεια
Κατηγορία:Διεπαφές
Απόστολος Πάνας

Ο **Απόστολος Πάνας** (Νέα Καλλικράτεια, 22 Μαΐου 1979) είναι Έλληνας βουλευτής.

## Βιογραφικό
Γεννήθηκε στις 22 Μαΐου του 1979 στη Νέα Καλλικράτεια Χαλκιδικής. Είναι απόφοιτος του Τμήματος  Εφαρμοσμένης Πληροφορικής του Πανεπιστημίου Μακεδονίας με μεταπτυχιακές σπουδές στην "ειδική αγωγή και εκπαίδευση" και  στην "τοπική  και περιφερειακή ανάπτυξη" από το Αριστοτέλειο Πανεπιστήμιο Θεσσαλονίκης. Στα φοιτητικά του χρόνια ασχολήθηκε ενεργά στο δήμο του και εκλέχθηκε πρόεδρος του δημοτικού συμβουλίου νεολαίας Νέας Καλλικράτειας. Έχει εργαστεί επί σειρά ετών ως εκπαιδευτικός στη πρωτοβάθμια και στη δευτεροβάθμια εκπαίδευση σε σχολεία ειδικής αγωγής και εργαστήρια ειδικής εκπαίδευσης ατόμων με αναπηρία καθώς και σε ινστιτούτα επαγγελματικής κατάρτισης.

Το 2003 ως μέλος Δ.Σ. της κεντρικής ένωσης δημοτικών και νομαρχιακών συμβουλίων νεολαίας Ελλάδας (ΚΕ.ΔΗ.ΝΟ.ΣΥ.ΝΕ) ανέλαβε τα θέματα κοινωνικής μέριμνας και στη συνέχεια ακολούθησε η εκλογή του ως αντιπρόεδρος της κεντρικής ένωσης συμβουλίων νεολαίας Ελλάδος. Tο 2005 ανέλαβε πρόεδρος της επιτροπής σύστασης των συμβουλίων νεολαίας Ελλάδας και συντονιστής του τομέα πΠαιδείας στην εθνική επιτροπή έμπνευσης και διαλόγου για τη νέα γενιά. Κατά τα έτη 2010-2014 εκλέχθηκε περιφερειακός σύμβουλος κεντρικής Μακεδονίας στην περιφερειακή ενότητα Χαλκιδικής και μέλος των επιτροπών βιομηχανίας, αγροτικής ανάπτυξης και κτηνιατρικής για την κεντρική Μακεδονία.

Στις εθνικές εκλογές του 2012 και του 2015 ήταν υποψήφιος βουλευτής με το ψηφοδέλτιο  της Δημοκρατικής Συμπαράταξης στη Χαλκιδική. Το διάστημα 2012-2015 ήταν σύμβουλος στρατηγικής και τοπικής αυτοδιοίκησης στην αποκεντρωμένη διοίκηση Μακεδονίας - Θράκης. Διετέλεσε διευθυντής και επικεφαλής του κέντρου ευρωπαϊκής πληροφόρησης - Europe Direct Χαλκιδικής.

Στις 7 Ιουλίου 2019 εκλέχθηκε Βουλευτής Χαλκιδικής με το ΚΙΝΑΛ.

## Εξωτερικοί σύνδεσμοι
*Επίσημη ιστοσελίδα Α.Πάνας

## Παραπομπές


Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Περιφερειακοί Σύμβουλοι Κεντρικής Μακεδονίας
Ισαβέλλα της Πορτογαλίας, βασίλισσα της Καστίλης

Η **Ισαβέλλα**, πορτογαλ. Isabella (1428 - 15 Αυγούστου 1496) από τον Οίκο του Αβίς ήταν κόρη του πρίγκιπα & κοντόσταυλου της Πορτογαλίας και με τον γάμο της έγινε βασίλισσα της Καστίλης.

## Βιογραφία
Ήταν η πρώτη κόρη του Ιωάννη πρίγκιπα & κοντόσταυλου της Πορτογαλίας και της Ισαβέλλας, κόρης του Αλφόνσου δούκα της Μπραγκάνσα.

## Οικογένεια
Παντρεύτηκε τον Ιωάννη Β΄ των Τραστάμαρα βασιλιά της Καστίλης και είχε τέκνα:
* Ισαβέλλα Α΄ 1451-1504, βασίλισσα της Καστίλης, παντρεύτηκε τον 2ο εξάδελφό της Φερδινάνδο Β΄ των Τραστάμαρα βασιλιά της Αραγωνίας.  
* Αλφόνσος 1453-1468, πρίγκιπας των Αστουριών, απεβ. 15 ετών.

## Πρόγονοι

## Παραπομπές


## Πηγές
*  Brown, K. (2002). Isabel of Portugal (1428-1496). Women in world history: A biographical encyclopedia. Retrieved May 1, 2019. https://www.encyclopedia.com/women/encyclopedias-almanacs-transcripts-and-maps/isabel-portugal-1428-1496
* Savaiano, E. & Winget, L. (2007). Spanish Idioms. Second ed. New York: Barron’s Educational Series.
* Foronda, E. & Aragon, M. eds. (2008). Vox Compact Spanish and English Dictionary. Third ed. New York: Larousse Editorial.
* Caro Dobón, Luis; Fernández Suárez, María Edén (2008). «The real burials of the Miraflores Charterhouse». Science Fieldwork: dissemination magazine (León: University of León: Publications Service) (2): 23-37. ISSN 1988-3021. Retrieved on August 20, 2011.

Κατηγορία:Βασιλομήτωρ
Κατηγορία:Οίκος της Τραστάμαρα
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Ινφάντας της Πορτογαλίας
Μαρία της Αραγωνίας, βασίλισσα της Καστίλης

Η **Μαρία**, ισπαν. Maria (24 Φεβρουαρίου 1403 - 18 Φεβρουαρίου 1445) από τον Οίκος της Τραστάμαρα ήταν πριγκίπισσα της Αραγωνίας και με τον γάμο της έγινε βασίλισσα της Καστίλης.

## Βιογραφία
Ήταν η πρώτη κόρη του Φερδινάνδου Α΄ της Αραγωνίας και της Ελεονώρας των Τραστάμαρα, κόρης του Σάντσο-Αλφόνσου κόμη του Αλμπουρκέρκε.

## Οικογένεια
Παντρεύτηκε το 1418 τον εξάδελφό της Ιωάννη Β΄ των Τραστάμαρα βασιλιά της Καστίλης και είχε τέκνα:
* Ερρίκος Δ΄ 1425-1474, βασιλιάς της Καστίλης.
* Αικατερίνη απεβ. 2 ετών, Ελεονώρα απεβ. 2 ετών.

## Παραπομπές


## Πηγές
* de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 497.

Κατηγορία:Οίκος της Τραστάμαρα
Κατηγορία:Ινφάντας της Αραγωνίας
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Λιββι-Καρελική Βικιπαίδεια

Η **Λιββι-Καρελική Βικιπαίδεια** είναι η έκδοση της Βικιπαίδειας στην Λιββι-Καρελική γλώσσα.

Πριν από τη δημιουργία της Λιββι-Καρελικής Βικιπαίδειας υπήρχαν συζητήσεις εάν θα δημιουργηθεί μια κοινή έκδοση της Βικιπαίδειας στα καρελικά ή αν οι τρεις ποικιλίες (επίσημα Καρελικά, Λιββι-Καρελικά και Λουντι-Καρελικά) πρέπει να έχουν ξεχωριστή έκδοση της Βικιπαίδειας. Επειδή όλες αυτές οι γλώσσες είχαν ήδη ξεχωριστή βιβλιογραφία, ξεχωριστά μαθήματα γλώσσας και δικό τους κωδικό ISO, αποφασίστηκε η δημιουργία μιας ξεχωριστής έκδοσης στα Λιββι-Καρελικά.

Οι εμπνευστές της δημιουργίας της Βικιπαίδειας στα Λιββι-Καρελικά (ή Καρελικά του Ολόνετς) ήταν μέλη της "Εταιρείας των φίλων της Καρελικής γλώσσας". Άλλοι που συνέβαλαν στην συγγραφή άρθρων στη γλώσσα ήταν ακτιβιστές, εκπρόσωποι του πανεπιστημίου Γιοενσούου, εκπρόσωποι δημόσιων οργανισμών της δημοκρατίας της Καρελίας, ακτιβιστές της Βικιπαίδειας που συνεισφέρουν σε άλλες γλώσσες της ρωσικής Ομοσπονδίας ή στα ρωσικά. Αυτοί οι χρήστες συνέβαλλαν επίσης στην μετάφραση της διεπαφής του λογισμικού στα Λιββι-Καρελικά.

Η Λιββι-Καρελική Βικιπαίδεια δημιουργήθηκε στον Επωαστήρα στις 19 Ιανουαρίου 2015. Στις 26 Σεπτεμβρίου του 2016, όταν ο αριθμός των άρθρων είχε ήδη ξεπεράσει τα 1.000, η γλωσσική επιτροπή ενέκρινε τη δημιουργία της Λιββι-Καρελικής Βικιπαίδειας και στις 7 Οκτωβρίου ξεκίνησε να λειτουργεί επίσημα, σε δική της σελίδα (olo.wikipedia.org).

Στις 16 Απριλίου 2019 ο αριθμός των άρθρων ξεπέρασε τα 3.000.

## Παραπομπές


Κατηγορία:Βικιπαίδειες ανά γλώσσα
Ιωάννα της Πορτογαλίας

Η **Ιωάννα**, πορτογαλ. Joana (31 αρτίου 1439 - 13 Ιουνίου 1475) από τον Οίκο του Αβίς ήταν πριγκίπισσα της Πορτογαλίας και με τον γάμο της έγινε βασίλισσα της Καστίλης.

## Βιογραφία
Ήταν η τρίτη κόρη του Εδουάρδου της Πορτογαλίας και της Ελεονώρας των Τραστάμαρα, κόρης του Φερδινάνδου Α΄ της Αραγωνίας.

Γεννήθηκε στην Κόρδοβα και παντρεύτηκε -ως δεύτερη σύζυγός του- τον Ερρίκο Δ΄ της Καστίλης, ο οποίος είχε αποκηρύξει την πρώτη σύζυγό του Λευκή Β΄ της Ναβάρρας, έπειτα από 13 έτη γάμου. Είχε διαδοθεί τότε η φήμη, ότι ο γάμος δεν είχε ολοκληρωθεί ποτέ εξαιτίας της ανικανότητας του βασιλιά. Ο Ερρίκος και η Ιωάννα ήταν εξαδέλφια: ήταν εγγόνια του Φερδινάνδου Α΄ της Αραγωνίας και της Ελεονώρας του Αλμπουρκέρκε. Έξι έτη μετά τον γάμο της, το 1462 γέννησε την Ιωάννα, που οι αντίπαλοι διέδιδαν ότι ήταν κόρη του Μπελτράν ντε λα Κουέβα, εραστή της Ιωάννας. Την αποκαλούσαν *κόρη του Μπελτράν (la Bertraneja)*. 

Ο Ερρίκος Δ΄ εξόρισε την Ιωάννα από τη βασιλική Αυλή και την έστειλε στην Κόκα, κάστρο του υποστηρικτή του επισκόπου Χουάν Ροδρίγεθ δε Φονσέκα. Εκεί η Ιωάννα σύντομα ερωτεύτηκε τον ανιψιό του και από τη σχέση τους έκανε δύο νόθα τέκνα. Ακολούθως ο Ερρίκος Δ΄ διακήρυξε τον γάμο τους άκυρο και έτσι τη διαζεύχθηκε το 1468.

Το 1474 απεβίωσε ο Ερρίκος Δ΄ και η Ιωάννα της Πορτογαλίας υποστήριξε το διακαίωμα της κόρης της Ιωάννας λα Μπερτρανέχα στη διαδοχή του θρόνου, απεβίωσε όμως σύντομα μετά. Αυτό οδήγησε στον Πόλεμο για τη Διαδοχή της Καστίλης (1475-79).

## Το σκάνδαλο των δύο νόθων τέκνων
Πριν την εξορία της, η Ιωάννα της Πορτογαλίας είχε προκαλέσει πολλή κριτική στην Αυλή της Καστίλης, καθώς υποτίθεται ότι φορούσε ρούχα με μεγάλο ντεκολτέ και τα φλερτ με τους άνδρες θεωρήθηκαν σκανδαλώδη. Αποκλήθηκε υπερήφανη, φιλόδοξη και αδίστακτη· συμμετείχε σε μηχανορραφίες και ήλεγχε πλήρως τον άνδρα της. Στην Ιωάννα αποδίδονται πολλοί εραστές, όπως ο ποιητής Χουάν Ροδρίγεθ δε λα Κάμερα. Η Ιωάννα είχε δύο νόθους γιους από τον Πέδρο δε Καστίγια υ Φονσέκα *τον νέο (el mozo)*, ανιψιό του επισκόπου Φονσέκα και δισεγγονό του Πέτρου των Ιβρέα βασιλιά της Καστίλης. Αυτοί ήταν:
* (νόθοι) Πέδρο δε Καστίγια υ Πορτουγάλ και Αντρές-Αποστόλ δε Καστίγια υ Πορτουγάλ. 
Η γέννηση δύο νόθων τέκνων πρόσθεσαν αρκετά στον διασυρμό της. Έπειτα εισήλθε στη μονή του Σαν Φρανθίσκο στη Σεγόβια. Απεβίωσε στη Μαδρίτη το 1475 σε ηλικία 36 ετών και τάφηκε στη μονή αυτή.

## Οικογένεια
Παντρεύτηκε το 145 τον Ερρίκο Δ΄ της Καστίλης και είχε τέκνα:
* Ιωάννα 1462-1530, παντρεύτηκε τον Αλφόνσο Ε΄ των Αβίς βασιλιά της Πορτογαλίας.

Από τον Πέδρο δε Καστίγια υ Πορτουγάλ απέκτησε δύο μη νόμιμα τέκνα:
* (νόθοι) Πέδρο και Αντρές-Αποστόλ δε Καστίγια υ Πορτουγάλ.

## Πρόγονοι


## Παραπομπές


## Πηγές
* de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 497.
* John I, King of Portugal at the Encyclopædia Britannica

Κατηγορία:Οίκος των Αβίς
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Ινφάντας της Πορτογαλίας
Ιωάννα δε Κάστρο

Η **Ιωάννα** (ισπαν. *Juana*, απεβ. 21 Αυγούστου 1374) από τον Οίκο του Κάστρο, ήταν κόρη ευγενούς της Γαλικίας και με τον γάμο της έγινε βασίλισσα της Καστίλης.

## Βιογραφία
Ήταν η μόνη (νόμιμη) κόρη του Πέδρο Φερνάνδεθ δε Κάστρο ευγενούς από τη Γαλικία και της Ισαβέλλας Πονς-δε-Λεόν, κόρης του Πέτρου κυβερνήτη (adelantando) στη Γαλικία.

Τάφηκε στον καθεδρικό του Αγ. Ιακώβου στη Κομποστέλα.

## Οικογένεια
Παντρεύτηκε πρώτα τον Ντιέγο Λόπεθ δε Άρο, και απέκτησε έναν γιο. Το 1354 απεβίωσε ο Ντιέγο.

Έπειτα παντρεύτηκε τον Πέτρο βασιλιά της Καστίλης και είχε τέκνο:
* Ιωάννης 1355-1405, νυμφεύτηκε τη δόνα Ελβίρα δε Ερίλ.

## Παραπομπές


## Πηγές
* Pardo de Guevara y Valdés, Eduardo (1985). "Doña Isabel de Castro: Apuntes críticos sobre su discutida filiación". XXV años de la Escuela de Genealogía, Heráldica y Nobiliaria. Revista Hidalguía (in Spanish). Madrid: Instituto Salazar y Castro (C.S.I.C.) and Asociación de hidalgos a fuero de España. ISBN 84-398-4671-1.
* Sotto Mayor Pizarro, José Augusto (1987). Os Patronos do Mosteiro de Grijó (in Portuguese). Oporto. ISBN 978-0883-1886-37.

Κατηγορία:Ισπανική τάξη ευγενών
Eden (ισραηλινό συγκρότημα)

Οι **Eden** (εβραϊκά: עדן) ήταν μια ισραηλινή φωνητική ομάδα που δραστηριοποιήθηκε μεταξύ 1996 και 2001, αποτελούμενη από τους Ντόρεν Ορέν, Ράφαελ Νταχάν και τους αδελφούς Γκάμπριελ και Έντι Μπάτλερ. Είναι γνωστοί κυρίως για τη συμμετοχή τους στον Διαγωνισμό Τραγουδιού της Eurovision του 1999.

Οι Eden επιλέχθηκαν με εσωτερική επιλογή για να εκπροσωπήσουν το Ισραήλ στο διαγωνισμό τραγουδιού της Eurovision το 1999 με το τραγούδι "Yom Huledet (Happy Birthday)". Ως αποτέλεσμα της νίκης της Dana International το προηγούμενο έτος, ο διαγωνισμός του 1999 διεξήχθη στην Ιερουσαλήμ στις 29 Μαΐου, όταν το "Yom Huledet (Happy Birthday)" τερμάτισε στην αξιοσέβαστη πέμπτη θέση ανάμεσα σε 23 συμμετοχές.  Η ομάδα δεν μπόρεσε να εκμεταλλευτεί την εμφάνιση της Eurovision και διαλύθηκε το 2001. Ο Eddie Butler εκπροσώπησε το Ισραήλ ως σόλο καλλιτέχνης στο διαγωνισμό τραγουδιού της Eurovision το 2006.

## Παραπομπές


Κατηγορία:Ισραηλινά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1999
Κατηγορία:Συμμετέχοντες στη Eurovision
Ιρλανδική Βικιπαίδεια

Η **Ιρλανδική Βικιπαίδεια** (Ιρλανδικά: *Vicipéid na Gaeilge*) είναι η Ιρλανδική έκδοση της Βικιπαίδειας. Η έκδοση της Βικιπαίδειας στα Ιρλανδικά ιδρύθηκε τον Οκτώβριο του 2003, ενώ το πρώτο άρθρο γράφτηκε τον Ιανουάριο του 2004. Ο ιδρυτής της Βικιπαίδειας ήταν ο Γκάμπριελ Μπίτσαμ. Τον Σεπτέμβριο του 2005 ο δείκτης των λημμάτων είχε ξεπεράσει τα 1.600 λήμματα. Τον Μάρτιο του 2007 συνεισέφεραν τακτικά περίπου 20 χρήστες και ο αριθμός των λημμάτων είχε ξεπεράσει τα 7.000. Τον Νοέμβριο του 2013, τα άρθρα είχαν ξεπεράσει τα 28.000 και ήταν η 85η μεγαλύτερη γλωσσική έκδοση της Βικιπαίδειας εκείνη την εποχή, με βάση τον αριθμό λημμάτων. 

## Παραπομπές

Κατηγορία:Βικιπαίδειες ανά γλώσσα
Στοχαστική μουσική

Η **Στοχαστική μουσική** είναι μουσική που έχει συντεθεί με μεθόδους στοχαστικών διαδικασιών και τυχαίων μεταβλητών. Είναι μία συνθετική μέθοδος που συσχετίζει τη μουσική με τα μαθηματικά και τη φυσική. Ο κύριος εκπρόσωπος του είδους είναι ο Ιάννης Ξενάκης, που εισήγαγε τον όρο κατά τη δεκαετία του 1950 και πρωτοπόρησε σε αυτό.

## Ιστορία
Ο όρος *στοχαστικός* χρησιμοποιείται σε πολλά επιστημονικά πεδία, ιδιαίτερα όπου χρησιμοποιούνται τυχαίες ή στοχαστικές διαδικασίες για να αναπαραστήσουν συστήματα ή φαινόμενα που φαίνεται πως μεταβάλλονται με τυχαίο τρόπο. Χρησιμοποιείται στη βιολογία, τη χημεία, την οικολογία, τις νευροεπιστήμες, τη φυσική, σε τεχνολογικά και μηχανικά πεδία όπως η επεξεργασία εικόνας, η επεξεργασία σήματος, η θεωρία πληροφορίας, η επιστήμη υπολογιστών, η κρυπτογραφία, οι τηλεπικοινωνίες και στις οικονομικές αγορές. Επίσης στις τέχνες, τη λογοτεχνία, τη μουσική, τις κατασκευές, κ.α. Ετυμολογικά, το όνομα προέρχεται από την ελληνική λέξη «στόχος».

Ο Ξενάκης καινοτόμησε χρησιμοποιώντας μαθηματικούς αλγορίθμους και εφαρμογές λογισμικού στις μουσικές παραγωγές του. Το 1955-56 σύνθεσε το *Πιθοπρακτά* όπου χρησιμοποίησε νόμους στατιστικής μηχανικής των αερίων. Το 1957-58 σύνθεσε το *Διαμορφώσεις* χρησιμοποιώντας αρχές στατιστικής κατανομής σημείων σε ένα επίπεδο. Στο *Αχορρίψεις* (1956-57) χρησιμοποίησε ελάχιστα όρια, κανονική κατανομή στα *ST/10* και *[[Ατρέας]]* (1962), Μαρκοβιανές αλυσίδες στα *Αναλογικά* του, θεωρία παιγνίων στα *Duel* (1959) και *Στρατηγική* (1962), θεωρία ομάδων στο *Νόμος Άλφα* (1966), θεωρία συνόλων στα *Έρμα* (1960-61) και *Εόντα* (1963), κίνηση Μπράουν στο *Ν'σίμα* (1975).

Νωρίτερα, καλλιτέχνες όπως ο Τζων Κέιτζ είχαν συνθέσει έργα αλεατορικής μουσικής και indeterminate (απροσδιόριστης) μουσικής, που βασίζονταν σε τυχαίες παραμέτρους που δεν διέπονται από αυστηρά μαθηματικούς κανόνες όπως η στοχαστική μουσική. π,χ, η *Μουσική των Αλλαγών* (1951) του Τ. Κέιτζ βασίστηκε στα εξάγραμμα του *[[Ι Τσινγκ]].* Οι Λετζάρεν Χίλερ και Λέοναρντ Ισαάκσον χρησιμοποιήσαν Μαρκοβιανές αλυσίδες και γεννήτριες γραμματικής στο έργο τους *Illiac Suite (1957).*

Πλέον, υπάρχουν τεχνικές παραγωγής ηλεκτρονικής μουσικής και γεννήτριες μουσικής που ενσωματώνουν λειτουργίες τυχαιοποίησης. 

## Δείτε επίσης

* Αλεατορική μουσική

* Μουσική υπολογιστών

## Παραπομπές

Κατηγορία:Μουσικά είδη
Κατηγορία:Ηλεκτρονική μουσική
Κατηγορία:Μουσική τεχνολογία
Torrent Project

Το **Torrent Project** ήταν μια μηχανή μετα-αναζήτησης για αρχεία torrent, η οποία ενοποιεί συνδέσμους από άλλες δημοφιλείς σελίδες φιλοξενίας torrent όπως το ExtraTorrent .  Έχει προταθεί ως εναλλακτική λύση για τους  ανενεργούς πλέον ιστοχώρους Torrentz.eu  και KickassTorrents,  και ο δείκτης της περιλαμβάνει πάνω από 8 εκατομμύρια αρχεία torrent, και έχει θεωρηθεί πως έχει πολύ καθαρή και απλή διεπαφή χρήστη. Πέρα από τα αρχεία torrent δημοφιλών ταινιών φιλοξενεί  επίσης περιεχόμενο δικής του παραγωγής. Η διεύθυνση  torrentproject.com ήταν μέρος μιας απόφασης του Ανώτατου Δικαστηρίου του Ηνωμένου Βασιλείου το 2014, η οποία διέταξε την αναστολή της συγκεκριμένης διεύθυνσης. Διαθέτει API που επιτρέπει την ενσωμάτωση της λειτουργίας αναζήτησης σε εφαρμογές  και ο ιστοχώρος ειδήσεων TorrentFreak έχει προτείνει να επιτρέπεται η ροή (streaming) στο μέλλον  και έχει υιοθετήσει το plugin Torrents Time. 

Ο ιστοχώρος είναι ανενεργός από τις 4 Σεπτεμβρίου 2017. Δεν είναι σαφές εάν το TorrentProject θα επιστρέψει ή εάν έχει τερματιστεί μόνιμα.  

## Παραπομπές


Κατηγορία:Μηχανές αναζήτησης
Μεταγωγικό αεροσκάφος

Το **Μεταγωγικό αεροσκάφος** είναι ένα στρατιωτικό αεροσκάφος που χρησιμοποιείται για αερομεταφορά φορτίων, στρατευμάτων, εξοπλισμού και ελαφρών οχημάτων. Είναι κρατικά αεροσκάφη που χρησιμοποιούνται από το στρατό, τα τελωνεία και την αστυνομία. Ανάλογα με το σχεδιασμό και τις επιχειρησιακές τους δυνατότητες μπορούν να χρησιμοποιηθούν σε τακτικές μεταφορές, σε στρατηγικές μεταφορές, σε επιχειρήσεις έρευνας και διάσωσης, σε επιχειρήσεις ναυτικής επιτήρησης για περιπολία και σε αποστολές αεροψεκασμού και αεροπυρόσβεσης. Η Ελληνική Πολεμική Αεροπορία διαθέτει C-130 Hercules και Alenia C-27 Spartan.

Τα μεταγωγικά αεροσκάφη διακρίνονται από πολύ ελαφρά έως βαρέα, με ικανότητα φορτίου από 2 έως πάνω από 50 τόνους και εμβέλεια από 400 έως πάνω από 4000 ναυτικά μίλια. Η μεταφορική ικανότητα πρέπει να συνδυάζεται με υψηλή ταχύτητα πλεύσης και με τη δυνατότητα εκτέλεσης αποστολών σε χαμηλά ύψη, να υπάρχουν περιθώρια εκτέλεσης ελιγμών και η δομική κατασκευή να αντέχει σε καταπονήσεις 2,5-3 g. Η αύξηση του βάρους φορτίου συνεπάγεται ελάττωση της εμβέλειάς του και αύξηση της διαδρομής απογείωσης και προσγείωσης. 

Ο όρος «μεταγωγικό αεροσκάφος σταθερών πτερύγων» χρησιμοποιείται για διάκριση των αεροπλάνων από τα ελικόπτερα που εκτελούν αερομεταφορές με συστήματα σχοινιών καταρρίχησης. 

Ένα μεταγωγικό μπορεί να μεταφέρει αλεξιπτωτιστές, ένοπλους στρατιώτες, αεροριπτώμενες παλέτες ή σάκους ρίψης φορτίου, τραυματίες σε φορεία με τους συνοδούς τους, ελαφρά οχήματα, τροχοφόρα και τεθωρακισμένα, πυροβόλα και αντιαεροπορικά συστήματα.

## Παραπομπές
Μαρία δε Παδίγια

H **Μαρία** (ισπαν. *Maria*, π. 1334 - Ιούλιος 1361) από τον Οίκο της Παδίγια (*Padilla*) ήταν ευγενής, κόρη του κυρία της Βιγιαγέρα και έγινε ερωμένη του βασιλιά της Καστίλης.

## Βιογραφία
Ήταν κόρη του Χουάν Γκαρθία δε Παδίγια (απεβ. 1348-51) 1ου κυρίου της Βιγιαγέρα και της Μαρίας Γκονθάλεθ δε Ενεθτρόθα (απεβ, 1356). Θείος της ήταν ο Χουάν Φερνάντεθ δε Ενεθτρόθα, ευνοούμενος του βασιλιά το διάστημα 1354-59, όταν έχασε την εύνοια ο Ιωάννης-Αλφόνσος κύριος του Αλμπουρκέρκε. Έγινε ο μεσάζων για μία φανερή συγχώρηση του Φαδρίκ-Αλφόνσο κυρίου του Άρο, ετεροθαλούς αδελφού του βασιλιά. Ήταν αδελφή του Ντιέγκο Γκαρθία δε Παδίγια μεγάλου μαγίστρου του Τάγματος της Καλατράβα. Η οικογένεια της Μαρίας, που τα μέλη της ήταν μέλη των ευγενών της επαρχίας, προερχόταν από το την Παδίγια δε Αβάχο, κοντά στο Καστροχέριθ στην επαρχία Μπούργος.

Περιγράφεται από τους χρονικογράφους της εποχής της ως πολύ ωραία, έξυπνη και μικρόσωμη.

## Οικογένεια
Έγινε η ερωμένη του Πέτρου των Τραστάμαρα βασιλιά της Καστίλης και είχε τέκνα:
* (νόθη) Βεατρίκη γενν. 1354.
* (νόθη) Κωνσταντία 1354-1394, παντρεύτηκε τον Ιωάννη 1ο δούκα του Λάνκαστερ, διεκδικητή της Καστίλης.
** Αικατερίνη του Λάνκαστερ 1373-1418, παντρεύτηκε τον Ερρίκο Γ΄ των Τραστάμαρα βασιλιά της Καστίλης.
* (νόθη) Ισαβέλλα 1355-1392, παντρεύτηκε τον Εδμόνδο 1ο δούκα της Υόρκης (αδελφό του Ιωάννη δούκα του Λάνκαστερ).
* (νόθος) Αλφόνσος απεβ. 3 ετών.

## Παραπομπές


## Πηγές
* Arco y Garay, Ricardo del (1954). Sepulcros de la Casa Real de Castilla (in Spanish). Madrid: Instituto Jerónimo Zurita. Consejo Superior de Investigaciones Científicas. OCLC 11366237.
* Estepa Díez, Carlos (2003). Las Behetrías Castellanas, Vol. I (in Spanish). Junta de Castilla y León, Consejería de Cultura y Turismo. ISBN 84-9718-117-4.
* Fernández-Ruiz, César (1965). "Ensayo histórico-biográfico sobre D. Pedro de Castilla y Dª María de Padilla. El Real Monasterio y el Palacio de Astudillo: recuerdo de un gran amor". Publicaciones de la Institución Tello Téllez de Meneses (in Spanish). Institución Tello Téllez de Meneses (24): 17–62. ISSN 0210-7317.

Κατηγορία:Βασιλικές ερωμένες
Σαμ Μπάλτερ

**Ο Σάμιουελ Μπάλτερ Τζούνιορ** (15 Οκτωβρίου 1909 - 8 Αυγούστου 1998) ήταν Αμερικανός παίκτης καλαθοσφαίρισης, ο οποίος κέρδισε χρυσό μετάλλιο στους Ολυμπιακούς Αγώνες του 1936 και υπήρξε αθλητικός σχολιαστής.

## Σταδιοδρομία
Ο Μπάλτερ γεννήθηκε στο Ντιτρόιτ του Μίσιγκαν. Πήγε πρώτα στο Γυμνάσιο Λίνκολν και στη συνέχεια στο Γυμνάσιο του Ρούσβελτ, και τα δύο στο Λος Άντζελες. Παρακολούθησε μαθήματα στο Πανεπιστήμιο της Καλιφόρνιας (UCLA), στο Λος Άντζελες, όπου έπαιξε μπάσκετ και ήταν μέλος της "Παναμερικανικής ομάδας".

Αγωνίστηκε στους Θερινούς Ολυμπιακούς Αγώνες 1936. Ως Εβραίος, είχε κάποιους δισταγμούς για να συμμετέχει στους Ολυμπιακούς Αγώνες που φιλοξένησε η Γερμανία του Χίτλερ, αλλά πείστηκε όταν τον διαβεβαίωσε ο Έιβερυ Μπράντεϊτζ ότι δεν θα υπήρχε ναζιστική προπαγάνδα στα παιχνίδια. 

Ήταν μέλος της αμερικανικής ομάδας μπάσκετ, η οποία κέρδισε το χρυσό μετάλλιο. Έπαιξε δύο αγώνες, αλλά όχι στον τελικό αγώνα στον οποίο η ομάδα των ΗΠΑ κέρδισε το χρυσό μετάλλιο. Ήταν ένας από διάφορους Εβραίους αθλητές που κέρδισαν μετάλλια στους Ολυμπιακούς των Ναζί στο Βερολίνο το 1936. 

Πριν από τους Ολυμπιακούς Αγώνες, ο Μπάλτερ έπαιξε σε κολλεγιακούς αγώνες μπάσκετ με το UCLA και για μια ερασιτεχνική ομάδα καλαθοσφαίρισης που χρηματοδοτήθηκε από την Universal Pictures. 

Ο Μπάλτερ αργότερα έγινε διάσημος και ως αθλητικός φορέας του Λος Άντζελες, ανακοινώνοντας στο ραδιοφωνικό σταθμό KLAC από το 1946 ως το 1962 και ξεκινώντας την τηλεοπτική του σταδιοδρομία σε τοπικό σταθμό το 1950. Ήταν γνωστός ως η "φωνή του UCLA ποδοσφαίρου και μπάσκετ" και έγραψε επίσης αθλητικές στήλες για την "Los Angeles Herald-Express".

Ο Balter ήταν ο εκφωνητής της εκπομπής για τους Λος Άντζελες Σταρς της Αμερικανικής Ένωσης Μπάσκετ πριν από τη συγχώνευση ABA-NBA. Εμφανίστηκε επίσης σε πολλές ταινίες και τηλεοπτικές εκπομπές, που πάντα απεικονίζουν έναν ραδιοφωνικό εκφωνητή ή έναν αθλητή. 

Είναι μέλος της Αίθουσας της Φήμης του Ερασιτεχνικού Αθλητικού Συνδέσμου (AAU), της Διεθνούς Αίθουσας Απεικονιστικών Αγώνων της Εβραϊκής, της Αίθουσας Φήμης των Εκφωνητών της Νότιας Καλιφόρνιας και της Αθλητικής Αίθουσας της Φήμης της UCLA. 

## Προσωπική ζωή
Ο Μπάλτερ ήταν παντρεμένος και είχε μια κόρη. Πέθανε ως αποτέλεσμα επιπλοκών από κοιλιακή χειρουργική επέμβαση στις 8 Αυγούστου 1998. 

## Εξωτερικοί σύνδεσμοι
* Ολυμπιακοί προφίλ 
* Ο Sam Balter  στην Εβραϊκή Αθλητική Αίθουσα της Φήμης 
* 

## Παραπομπές


Κατηγορία:Αμερικανοί καλαθοσφαιριστές
Ζερμαίν της Φουά

H **Ζερμαίν**, γαλλ. Germaine (188 - 15 Οκτωβρίου 1536) από τον Οίκο του Γκραγύ ήταν κόρη του κόμη του Ετάμπ & υποκόμη του Ναρμπόν και με τους γάμους της έγινε βασίλισσα της Αραγωνίας, μετά αντιβασίλισσα της Βαλένθια και έπειτα δούκισσα της Καλαβρίας.

## Βιογραφία
Ήταν η μόνη κόρη του Ιωάννη κόμη του Ετάμπ & υποκόμη του Ναρμπόν και της Μαρίας των Βαλουά, κόρης του Καρόλου δούκα της Ορλεάνης.

## Οικογένεια
Παντρεύτηκε πρώτα τον Φερδινάνδο Β΄ των Τραστάμαρα βασιλιά της Αραγωνίας και είχε τέκνα:
* Ιωάννης 1509, απεβ. λίγες ώρες μετά τη γέννησή του.
* Ισαβέλλα.

Το 1516 απεβίωσε ο Φερδινάνδος Β΄ και η Ζερμαίν το 1519 έκανε δεύτερο γάμο με τον Ιωάννη των Χοεντσόλεν του κλάδου Βρανδεμβούργου-Άνσμπαχ, αντιβασιλιά της Βαλένθια. Δεν απέκτησε απογόνους.

Το 1525 απεβίωσε ο Ιωάννης και το 1526 η Ζερμαίν παντρεύτηκε για τρίτη φορά, με τον Φερδινάνδο των Τραστάμαρα δούκα της Καλαβρίας. Ο Φερδινάνδος ήταν εγγονός του Φερδινάνδου Α΄ της Νάπολης, εξαδέλφου του Φερδινάνδου Β΄. Η Ζερμαίν δεν είχε τέκνα από τον γάμο αυτόν.

## Παραπομπές


## Πηγές
* This article incorporates text translated from the Spanish Wikipedia article Germana de Foix, licensed under the GFDL.
* Lynch, John (1964). Spain under the Habsburgs. (vol. 1). New York: Oxford University Press. p. 40.

Κατηγορία:Οίκος της Φουά
Κατηγορία:Βασίλισσες της Νάπολης
Κατηγορία:Βασίλισσες της Σικελίας
Κατηγορία:Κόμισσες της Βαρκελώνης
Κατηγορία:Βασίλισσες της Αραγωνίας
Κατηγορία:Βασίλισσες της Μαγιόρκας
Στάνλεϊ Κρέιμερ

Ο **Στάνλει Ερλ Κρέιμερ** (αγγλικά: Stanley Earl Kramer), (29 Σεπτεμβρίου 1913 - 19 Φεβρουαρίου 2001), ήταν Αμερικανός σκηνοθέτης και παραγωγός του κινηματογράφου. 

Ο Κρέιμερ ήταν υπεύθυνος για την παραγωγή πολλών από τις πιο γνωστές ταινίες κοινωνικών μηνυμάτων του Χόλυγουντ. Ως ανεξάρτητος  παραγωγός και σκηνοθέτης,  επέστησε την προσοχή στα επίκαιρα κοινωνικά ζητήματα που απέφευγαν τα περισσότερα στούντιο της εποχής του.

Ο σκηνοθέτης Στίβεν Σπίλμπεργκ τον περιέγραψε ως έναν "απίστευτα ταλαντούχο οραματιστή" και "έναν από τους μεγάλους κινηματογραφιστές μας, όχι μόνο για την τέχνη και το πάθος που έβαλε στην οθόνη, αλλά για τις επιπτώσεις που έχει επιφέρει στη συνείδηση ​​του κόσμου. "

Ο ηθοποιός Κέβιν Σπέισι, κατά τη διάρκεια της ομιλίας του στις Χρυσές Σφαίρες του 2015, τίμησε το έργο του Κρέιμερ και τον χαρακτηρίσε "ως έναν από τους μεγάλους κινηματογραφιστές όλων των εποχών".

Παρά τις ανομοιογενείς κριτικές, τόσο τότε όσο και τώρα, το έργο του Κρέιμερ έχει  λάβει πολλά βραβεία, συμπεριλαμβανομένων 16 Βραβείων Όσκαρ και 80 υποψηφιοτήτων και ορίστηκε εννέα φορές ως  παραγωγός ή σκηνοθέτης. Το 1961, έλαβε το Βραβείο Έρβιν Θάλμπεργκ. Το 1963, ήταν μέλος της κριτικής επιτροπής στο Διεθνές Φεστιβάλ Κινηματογράφου της Μόσχας. Το 2002, δημιουργήθηκε το βραβείο Στάνλει Κρέιμερ, το οποίο απονέμεται σε παραλήπτες των οποίων το έργο «καταδεικνύει δραματικά και κοινωνικά ζητήματα».

## Ενδεικτική φιλμογραφία
### Σκηνοθέτης και παραγωγός
* Όταν σπάσαμε τις αλυσίδες (1958)
* Μάντεψε ποιος θα 'ρθει το βράδυ (1967)
* Το πλοίο των τρελών (1956)
* Τα απόρρητα της Νυρεμβέργης (1961)

### Παραγωγός
* Ο Ατίθασος (1953) 
* Η ανταρσία του Κέιν (1954)

## Παραπομπές


## Εξωτερικοί σύνδεσμοι
* Ο  

 
Κατηγορία:Αμερικανοί σκηνοθέτες 
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Ραλφ Μπίσοπ

**Ο Ραλφ Ίνγκλις Μπίσοπ** (1 Οκτωβρίου 1915 - 1 Οκτωβρίου 1974) ήταν Αμερικανός παίκτης καλαθοσφαίρισης που αγωνίστηκε στους Θερινούς Ολυμπιακούς Αγώνες 1936.

Ήταν μέλος της αμερικανικής ομάδας μπάσκετ που κέρδισε το χρυσό μετάλλιο. Έπαιξε τρεις αγώνες συμπεριλαμβανομένου του τελικού. 

Ο Μπίσοπ αργότερα έπαιξε επαγγελματικά με τους Ντένβερ Νγκέτς (1948-1950) της Εθνικής Λέσχης Μπάσκετ (NBL), προπομπός της Εθνικής Ένωσης Μπάσκετ (NBA). Είχε κατά μέσο όρο 1,8 μονάδες ανά αγώνα κατά τη διάρκεια της περιόδου 1948-1949. 

Αγωνίστηκε και στο κολεγιακό μπάσκετ με το Πανεπιστήμιο της Ουάσινγκτον στο Σιάτλ της Ουάσιγκτον.

## Παραπομπές

## Εξωτερικοί σύνδεσμοι
* Στατιστικά NBL  
* Ολυμπιακό προφίλ 
* Αμερικάνικο μπάσκετ όλων των εποχών . 

Κατηγορία:Αμερικανοί καλαθοσφαιριστές
Τζακ Ράγκλαντ

**Ο Τζακ Ουίλιαμσον Ράγκλαντ** (9 Οκτωβρίου 1913 &ndash; 14 Ιουνίου 1996) ήταν Αμερικανός καλαθοσφαιριστής, που αγωνίστηκε στους Ολυμπιακούς Αγώνες του 1936.

Ήταν μέλος της αμερικανικής ομάδας μπάσκετ, η οποία κέρδισε το χρυσό μετάλλιο. Έπαιξε δύο αγώνες συμπεριλαμβανομένου του τελικού.

Έπαιξε και στο κολλεγιακό μπάσκετ με το Κρατικό πανεπιστήμιο της Ουιτσίτα .

## Εξωτερικοί σύνδεσμοι

* Προφίλ 
* Αμερικάνικο μπάσκετ όλων των εποχών .



Κατηγορία:Αμερικανοί καλαθοσφαιριστές
Λευκή των Βουρβόνων

H **Λευκή**, γαλλ. Blanche (1339 - 1361) από τον Οίκο των βουρβόνων ήταν κόρη του δούκα του Μπουρμπόν και με τον γάμο της έγινε βασίλισσα της Καστίλης.

## Βιογραφία
Ήταν η δεύτερη κόρη του Πέτρου Α΄ δούκα του Μπουρμπόν και της Ισαβέλλας του Βαλουά, κόρης του Καρόλου κόμη του Βαλουά.

## Οικογένεια
Παντρεύτηκε τον Πέτρο των Ιβρέα βασιλιά της Καστίλης, ο οποίος είχε πιο πριν νυμφευτεί μυστικά τη Μαρία δε Παδίγια. Τρεις ημέρες μετά τον γάμο, ο Πέτρος εγκατέλειψε τη Λευκή για τη Μαρία, με την οποία απέκτησε 4 τέκνα. Φυλάκισε τη Λευκή, που δεν απέκτησε τέκνα.

## Πρόγονοι


## Παραπομπές


## Πηγές
* Hale, Edward Everett, and Susan Hale. The Story of Spain. Story of the nations. New York: G.P. Putnam's Sons, 1886. googlebooks.com Accessed November 16, 2007
* Jones, William H. Blanche de Bourbon, and other poems. London: Hookham and Sons, 1855. googlebooks.com Accessed November 16, 2007

Κατηγορία:Οίκος των Βουρβόνων
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κωνσταντία (αποσαφήνιση)

Με το όνομα αυτό υπάρχουν τα κάτωθι πρόσωπα:
* Κωνσταντία της Αντιόχειας
* Κωνσταντία της Αραγωνίας (αποσαφήνιση)
* Κωνσταντία της Αρλ
* Κωνσταντία της Βρετάνης
* Κωνσταντία της Γαλλίας (1128-1176)
* Κωνσταντία της Καστίλης
* Κωνσταντία της Καστίλης, δούκισσα του Λάνκαστερ
* Κωνσταντία της Νορμανδίας
* Κωνσταντία της Πορτογαλίας
* Κωνσταντία Χοενστάουφεν της Σικελίας
* Κωνσταντία του Ωτβίλ

Κατηγορία:Αποσαφήνιση
Σχέσεις Ελλάδας-Αγίου Χριστοφόρου και Νέβις

Οι **σχέσεις Ελλάδας-Αγίου Χριστόφορου και Νέβις** αναφέρονται στις διμερείς σχέσεις μεταξύ της **[[Ελλάδα|Ελληνικής Δημοκρατίας]]** και της **[[Άγιος Χριστόφορος και Νέβις|Ομοσπονδίας του Αγίου Χριστόφορου και Νέβις]]**.

## Επισκόπηση
Η Ελληνική Δημοκρατία και η Ομοσπονδία του Αγίου Χριστόφορου και Νέβις έχουν πλήρως ανεπτυγμένες διπλωματικές σχέσεις. Σύμφωνα με το ελληνικό Υπουργείο Εξωτερικών, οι σχέσεις μεταξύ των δύο χωρών είναι άριστες και οι δύο χώρες έχουν θαυμάσια συνεργασία. Σε επίπεδο διεθνών οργανισμών, ο Άγιος Χριστόφορος και Νέβις υποστηρίζει συχνά ελληνικές προτάσεις και αντίστροφα.

Σύμφωνα με πληροφορίες της Πρεσβείας της Ελληνικής Δημοκρατίας στη Βενεζουέλα, στον Άγιο Χριστόφορο και Νέβις δεν υπάρχει ελληνική κοινότητα και κανένας Έλληνας δεν ζει σε αυτή τη χώρα. Προηγουμένως η Ελλάδα είχε προσφέρει ανθρωπιστική βοήθεια στον Άγιο Χριστόφορο και Νέβις κατά τη διάρκεια ενός τυφώνα που χτύπησε το κρατίδιο.

Οι πολίτες του Αγίου Χριστοφόρου και Νέβις, που επιθυμούν να ταξιδέψουν στην Ελλάδα δεν χρειάζονται θεώρηση για να το κάνουν.  Οι πολίτες της Ελλάδας που επιθυμούν να ταξιδέψουν στον Άγιο Χριστόφορο και Νέβις μπορούν να παραμείνουν στη χώρα χωρίς θεώρηση μέχρι 90 ημέρες .

## Διπλωματικές αποστολές
* Η Ελλάδα δεν εκπροσωπείται άμεσα στον Άγιο Χριστόφορο και Νέβις. Η πρεσβεία της Ελλάδας στο Καράκας της Βενεζουέλας εκπροσωπεί την Ελλάδα στη Βενεζουέλα, τον Άγιο Χριστόφορο και Νέβις και άλλες χώρες.
* Ο Άγιος Χριστόφορος και Νέβις δεν εκπροσωπείται στην Ελλάδα.

## Εξωτερικοί σύνδεσμοι
* Άγιος Χριστόφορος και Νέβις, δικτυακός τόπος του Υπουργείου Εξωτερικών

## Παραπομπές

Αγιος Χριστοφορος
Κατηγορία:Πολιτική του Αγίου Χριστόφορου και Νέβις‎
Σουηδικές γενικές εκλογές 2018

**Γενικές εκλογές** διεξήχθησαν στη Σουηδία την Κυριακή 9 Σεπτεμβρίου 2018 για να εκλεγούν τα 349 μέλη του Riksdag. Περιφερειακές και δημοτικές εκλογές διεξήχθησαν επίσης την ίδια ημέρα. Η τρέχουσα κυβέρνηση μειοψηφίας, αποτελούμενη από τους Σοσιαλδημοκράτες και τους Πρασίνους και υποστηριζόμενη από το Αριστερό Κόμμα, κέρδισε 144 έδρες, μία έδρα περισσότερη από τον τετρακομματικό συνασπισμό της Συμμαχίας, με τους Σουηδούς Δημοκράτες να κερδίζουν τις υπόλοιπες 62 έδρες. Το μερίδιο των ψήφων των σοσιαλδημοκρατών έπεσε στο 28,3%, το χαμηλότερο επίπεδο υποστήριξης από το 1911, αν και η κύρια αντιπολίτευση, οι Μετριοπαθείς, έχασαν περισσότερο σε στήριξη. Οι Δημοκρατικοί της Σουηδίας σημείωσαν κέρδη, αν και λιγότερα από το αναμενόμενο.       Η συμμετοχή των ψηφοφόρων στο 87,18%  ήταν η υψηλότερη σε 33 χρόνια και ήταν 1,38 εκατοστιαίες μονάδες υψηλότερη από τις εκλογές του 2014. 

Μετά τις εκλογές, ο πρωθυπουργός Στέφαν Λεβέν ηττήθηκε σε πρόταση μομφής στις 25 Σεπτεμβρίου, αναγκάζοντας την κοινοβουλευτική ψηφοφορία για μια νέα κυβέρνηση. Εν τω μεταξύ, η κυβέρνησή του παρέμεινε στην εξουσία ως προσωρινή κυβέρνηση .  Ο πρόεδρος του κοινοβουλίου, Άντρεας Νορλέν έδωσε εντολή στον ηγέτη των Μετριοπαθών, Ουλφ Κρίστερσον να σχηματίσει κυβέρνηση στις 9 Νοεμβρίου. Ωστόσο, ο Κρίστερσον έχασε στην ψηφοφορία για να επιβεβαιωθεί στην εξουσία, με διαφορά 195-154. Υποστηρίχθηκε από το Κόμμα Μετριοπαθών του, τους Χριστιανοδημοκράτες και τους Δημοκρατικούς της Σουηδίας, αλλά οι Φιλελεύθεροι και το Κόμμα του Κέντρου, τα άλλα κόμματα της κεντροδεξής Συμμαχίας, δεν ήταν διατεθειμένα να σχηματίσουν κυβέρνηση εξαρτώμενη από τους Δημοκρατικούς της Σουηδίας.   Στις 15 Νοεμβρίου, ο Νορλέν κάλεσε την αρχηγό του Κόμματος του Κέντρου, Άνι Λόοφ, να προσπαθήσει να σχηματίσει κυβέρνηση, αλλά δεν ήταν σε θέση να το πράξει. Στη συνέχεια, ο Νορλέν έδωσε εντολή στον Λεβέν, αλλά έχασε στην ψηφοφορία για επιβεβαίωση στις 14 Δεκεμβρίου.  

Ώρες μετά την αποτυχημένη ψηφοφορία για να επιβεβαιώσει τον Λεβέν, ο Νορλέν  ανακοίνωσε ότι θα συναντηθεί με εκπροσώπους της Εκλογικής Αρχής σχετικά με ενδεχόμενες έκτακτες εκλογές. Ο πρόεδρος δήλωσε επίσης ότι θα διεξάγονταν συνομιλίες με τα κόμματα κατά τη διάρκεια του Σαββατοκύριακου και ότι θα παρουσίαζε την επόμενη φάση της διαδικασίας διαμόρφωσης της κυβέρνησης την επόμενη εβδομάδα.  Ο Λεβέν επανεξελέγη εκ νέου ως πρωθυπουργός στις 18 Ιανουαρίου 2019, αφού οι Σοσιαλδημοκράτες συμφώνησαν με τους Πράσινους, τους Φιλελεύθερους και το Κόμμα του Κέντρου.  και αφού το κόμμα της Αριστεράς συμφώνησε να απόσχει από την ψηφοφορία κατά του Λεβέν.  

## Αποτελέσματα

### Ανά συμμαχία

## Παραπομπές


2018
Σουηδι
Εμιράτο του Χακκάρι

μικρογραφία|281x281εσ|Το Εμιράτο του Χακκάρι και άλλα κουρδικά κράτη το 1835.
Το **Εμιράτο του Χακκάρι** (κουρδικά: *Hekarî*) ήταν Κουρδικό Σουνιτικό εμιράτο στη σημερινή νοτιοανατολική Τουρκία. Το επίκεντρο του εμιράτου ήταν η πόλη Χακάρι, δυτικά της λίμνης Ούρμια στο Ιράν. Αν και το εμιράτο ήταν μικρό, στα σύνορα του περιλάμβανε διάφορες εθνικές ομάδες.

Στο απόγειο της δύναμής του, το εμιράτο έλεγχε τμήματα των τουρκικών επαρχιών Χακάρι και Βαν, μαζί με ορισμένες περιοχές στο βόρειο Ιράκ. Ο πληθυσμός ήταν ετερογενής: στο εμιράτο ζούσαν Κουρδικές φυλές, Ασσύριοι χριστιανοί και Αρμένιοι αγρότες και γεωργοί.

Το εμιράτο ιδρύθηκε τον 14ο αιώνα και υπήρξε μέχρι το 1845, όταν οι εσωτερικές διαφωνίες οδήγησαν στην βραχύβια προστασία του εμιράτου από το κουρδικό εμιράτο του Μποτάν του Μοχάμεντ Μπεντίρ Χαν. Το εμιράτο του Χακκάρι και το εμιράτο του Μποτάν απορροφήθηκαν από την Οθωμανική Αυτοκρατορία μετά τις μεταρρυθμίσεις Τανζιμάτ που αναδιοργάνωσαν και συγκεντροποίησαν την λειτουργία του Οθωμανικού κράτους.

## Παραπομπές

Κατηγορία:Πρώην κράτη της Ασίας